Source: https://podnikam.sk/zrusenie-registracie-dph-v-pripade-postupenia-pohladavky/
Timestamp: 2020-08-15 10:11:50+00:00

Document:
Zrušenie registrácie DPH v prípade postúpenia pohľadávky | Podnikam.sk '); document.write(''); }
Zrušenie registrácie DPH v prípade postúpenia pohľadávky
Otázka: Spoločnosť, v ktorej som spoločníkom aj konateľom, je registrovaná ako platiteľ dane z pridanej hodnoty od 01.01.2010. Jej zdaňovacím obdobím je kalendárny mesiac. Mám zámer zrušiť registráciu na dani z pridanej hodnoty v dôsledku značného poklesu jej výnosov za posledný rok. Výnosy spoločnosti z obchodnej činnosti za obdobie máj 2010 až apríl 2011 boli v sume: 26 000 eur. V apríli 2011 moja spoločnosť postúpila pohľadávky inej spoločnosti v sume: 50 000 eur. Iné výnosy spoločnosť nemala. Kedy môžem žiadať o zrušenie registrácie na dani z pridanej hodnoty?
Zrušenie registrácie pre platcu na pridanej hodnoty upravuje ustanovenie § 81 zákona o DPH. Ustanovenie § 81 ods. 1 zákona vymedzuje, aké podmienky musí splniť platiteľ registrovaný podľa § 4, aby mu mohla byť zrušená registrácia na dani z pridanej hodnoty a kedy je možné takúto registráciu zrušiť.
Platiteľ registrovaný podľa § 4 môže požiadať o zrušenie registrácie pre daň najskôr po uplynutí jedného roka odo dňa, keď sa stal platiteľom, ak jeho obrat nedosiahol za 12 predchádzajúcich po sebe nasledujúcich kalendárnych mesiacov sumu 49 790 eur (hranica na DPH platí aj pre rok 2015).
Čo sa rozumie pod pojmom „obrat“ definuje ustanovenie § 4 ods. 9 zákona o DPH. Obratom na účely tohto zákona sa obratom rozumejú výnosy (príjmy) bez dane z dodávaných tovarov a služieb v tuzemsku okrem výnosov (príjmov) z tovarov a služieb, ktoré sú oslobodené od dane podľa § 28 až § 36 a podľa § 40 až § 42. Výnosy (príjmy) z poisťovacích služieb, ktoré sú oslobodené od dane podľa § 37, a finančných služieb, ktoré sú oslobodené od dane podľa § 39, sa nezahŕňajú do obratu, ak tieto služby sú poskytované pri dodaní tovaru alebo služby ako doplnkové služby. Do obratu sa nezahŕňajú výnosy (príjmy) z príležitostne predaného hmotného majetku okrem zásob a výnosy (príjmy) z príležitostne predaného nehmotného majetku.
Ustanovenie § 10 ods. 2 písm. b) zákona o DPH vymedzuje, že za dodanie služby sa nepovažuje postúpenie pohľadávky.
Postúpenie pohľadávky sa nepovažuje za dodanie služby a nezahŕňa sa do obratu. Obrat vašej spoločnosti za 12 predchádzajúcich po sebe nasledujúcich kalendárnych mesiacov (máj 2010 až apríl 2011) nedosiahol sumu 49 790 eur. Vaša spoločnosť spĺňa podmienky na zrušenie registrácie na dani z pridanej hodnoty. V niektorých prípadoch ale je nutné vyplniť aj žiadosť (tlačivo a vzor je možné nájsť aj online).

References: § 81
 § 81
 § 4
 § 4
 § 4
 § 28
 § 36
 § 40
 § 42
 § 37
 § 39
 § 10